
RAPORT  
la final de an  privind stadiul de înscriere a datelor în registrul agricol și a stabilirii măsurilor pentru eficientizarea acestei activități 
   CADRUL LEGAL

 Activitatea privind registrul agricol este reglementată prin prevederile următoarelor acte normative: -O.G. nr. 28/2008 privind registrul agricol, cu modificările şi completările ulterioare; -Hotararea de Guvern nr. 985/2019 privind registrul agricol pentru perioada 2020 - 2024; -Ordinul nr. 25/1382/37/1642/14297/746/202/2020 pentru aprobarea Normelor tehnice de completare a registrului agricol pentru perioada 2020-2024; -Ordinul 407/2013 pentru aprobarea contractelor-cadru de concesiune si închiriere a suprafeţelor de pajişti aflate in domeniul public/privat al comunelor, oraşelor, respectiv al municipiilor; -Ordonanţa Guvernului 33/2002 privind reglementarea eliberării certificatelor si adeverinţelor de către autoritatile publice centrale si locale, modificată si completată; -Ordinul nr. 700/2014 privind aprobarea Regulamentului de avizare, recepţie si înscriere in evidentele de cadastru si carte funciara. 

 Registrul agricol constituie:
 a)sursă de date pentru înfăptuirea pe plan local a unor politici în domeniile: fiscal, agrar, al protecţiei sociale, edilitar-urbanistic, sanitar, şcolar şi altele asemenea; 

b)bază de date pentru satisfacerea unor solicitări ale cetăţenilor, cum ar fi: eliberarea documentelor doveditoare privind proprietatea asupra animalelor şi păsărilor, în vederea vânzării în târguri şi oboare, privind calitatea de producător agricol, în vederea vânzării produselor la piaţă, privind starea materială pentru situaţii de protecţie socială, pentru obţinerea unor drepturi materiale şi/sau băneşti şi altele asemenea; 

c)bază de date pentru emiterea documentelor doveditoare privind utilizarea suprafeţelor de teren şi de evidenţă a efectivelor de animale, respectiv a familiilor de albine, în vederea solicitării de plaţi în cadrul schemelor şi măsurilor de sprijin pentru fermieri - plăţi directe, ajutoare naţionale tranzitorii din domeniul vegetal şi zootehnic, inclusiv în sectorul apicol, sprijin pentru dezvoltare rurală, măsuri de piaţă, precum şi alte forme de sprijin finanţate din fonduri europene şi din bugetul naţional; 

d)sursă administrativă de date pentru sistemul informaţional statistic, pentru pregătirea şi organizarea recensămintelor, pentru organizarea unui sistem de anchete prin sondaj, pentru actualizarea Registrului statistic al exploataţiilor agricole şi altele asemenea. Compartimentul agricol, funcţionează în subordinea directă a primarului și a secretarului general al comunei Ciumeghiu , judeţul Bihor . 

COMPONENȚA COMPARTIMENTULUI 

Activitatea compartimentului este asigurată de referent agricol    Roxin Lucia 
OBIECTUL DE ACTIVITATE
 Având în vedere prevederile Hotărârii de Guvern nr nr. 985/2019 privind registrul agricol pentru perioada 2020 - 2024, precum și cele ale art. 7 alin. (4) din anexa la Ordinul nr. 25/1382/37/1642/14297/746/202 din 2020 pentru aprobarea Normelor tehnice de completare a registrului agricol pentru perioada 2020-2024, „Semestrial , în şedinţa consiliului local, prin grija primarului, se face analiza stadiului de înscriere a datelor în registrul agricol şi, prin hotărâre, se stabilesc măsuri pentru eficientizarea acestei activităţi, inclusiv pentru soluţionarea situaţiilor particulare identificate la nivelul localităţii pe linia completării registrului agricol şi care nu sunt reglementate prin prezentele norme”.
 Principalele activitati desfăşurate de funcţionarul din cadrul Compartimentului agricol constau în:
 1.Ţinerea la zi a tuturor poziţiilor din registrele agricole, operaţiune ce presupune înscrierea, completarea si centralizarea datelor dar si efectuarea operaţiunilor de modificare a datelor si informaţiilor.
2.Furnizarea de date către Direcţia Judeţeană de Statistica, Direcţia Agricola Bihor sau altor instituţii, daca este cazul;
 3.Întocmirea si eliberea de atestate de producător si carnet de comercializare a produselor agricole
 4.Eliberarea adeverinţelor cu privire la datele înscrise in registrele agricole sau cu privire la alte date existente in baza de date a serviciului; 

5.Înregistrarea contractelor de arendare si a actelor adiţionale încheiate între arendatori şi arendaşi, 

6.Înregistrarea contractelor de concesiune si a actelor adiţionale, încheiate între concedent si concesionar pentru bunurile agricole aflate pe raza Com. Ciumeghiu; 

7.Efectuarea de activitati în afara biroului (munca de teren) ceea ce constă în verificarea gospodăriilor populaţiei sau a societăţilor comerciale deţinătoare de terenuri agricole sau crescătoare de animale ( din categoriile bovine,ovine,porcine, cabaline,familii de albine), 

8.Efectuarea de activitati privind relaţii cu publicul, consiliere, acordare de sprijin celor care se adreseaza cu diferite probleme agricole, 

9.Colaborarea cu celelalte servicii ale primăriei în rezolvarea numeroaselor probleme curente si colaborarea cu diferite instituţii (Direcţia de Statistica, Oficiul de Cadastru, Direcţia Agricole, APIA Instituţia Prefectului judeţului Bihor , Serviciu finanţe publice locale, Serviciu Comunitar Local de Evidenta a Populaţiei, etc) in limita competentei stabilite de conducerea Primăriei Ciumeghiu , 

10.Întocmirea de referate pentru şedinţele de Consiliu Local Ciumeghiu ; 

11.Predarea anuală a documentelor create de Compartimentul Agricol, la arhiva, aceasta activitate presupune arhivarea dosarelor create in conformitate cu Legea nr. 16/1996, a Arhivelor naţionale. Secretarul localităţii coordonează și verifica modul de completare si tinere la zi a registrului agricol. 
Orice modificare a datelor înscrise in registrul agricol se face numai cu acordul scris al secretarului localităţii. Ori de cite ori intervin modificări în registrul agricol referitoare la terenuri, la categoria de folosinţa a acestora, la clădiri, la mijloacele de transport sau la orice alte bunuri deţinute în proprietate ori în folosinţă, după caz, de natura sa conducă la modificarea oricăror impozite si taxe locale funcţionarii publici cu atribuţii privind completarea, tinerea la zi şi centralizarea datelor din registrele agricole, au obligaţia de a comunica aceste modificări funcţionarilor publici din compartimentele de resort din aparatul de specialitate al primarului, în termen de 3 zile lucrătoare de la data modificării.
 ACTIVITATI DESFĂŞURATE IN  ANUL  2024

În  anul 2024  s-au înregistrat 1459 solicitări pentru eliberare adeverințe( APIA, scoală, ajutor social, carte identitate, subvenție de motorină , avizare atestatelor de producător și carnetelor de comercializare) precum și alte documente pentru  înscrierea în registrul agricol, radierea din evidențele serviciului în urma moștenirii, cumpărării sau vânzării unor cladiri și suprafețe de teren.                      Au fost verificate 167  de poziții ale solicitanților ajutorului de încalzire privind eligibilitatea încadrării și au fost eliberate adeverințe. 
 O activitate fructuoasă având în completarea pozițiilor din registrul agricol pentru solicitanții proiectelor la completarea dosarelor necesare obținerii de fondurilor pentru diferite măsuri cu fonduri agricole.
 Au fost sprijiniți cetățenii la completarea documentelor necesare întocmirii diverselor solicitări și beneficii precum cererile de calamitate înregistrate și comunicate la DAJ Bihor. 
 Au fost înregistrate 98 dosare de vânzare cumpărare terenuri, conform legii 17/2014.
 S-au înregistrat și verificat un număr total de 96  contracte de arendare, precum și contracte de comodat , acte adiționale și rezilieri la contracte. Au fost eliberate un număr de 20 atestate de producător și 20  carnete de comercializare,precum au fost vizate atestele și carnete de producator eliberate în anii anteriori pentru care s-au facut solicitari. S-au verificat, întocmit și eliberat situații statistice  către MADR și DAJ Bihor privind situația terenurilor agricole, efectivele și evoluția animalelor, structura culturilor, precum și date privind utilajele agricole înregistrate la nivelul UAT Ciumeghiu . Au fost eliberate copii după registrele agricole în vederea completării dosarelor pentru obtinerea de fonduri europene , precum și alte solicitări ale cetățenilor din arhiva Primariei. 

Au fost efectuate activități privind relațiile cu publicul, consilierea, acordarea de sprijin celor care se adresează cu diferite probleme agricole. 

S-a făcut înștiințarea populației, la fișierul instituției, pe pagina de web, precum și la locul de afișaj din fiecare localitate cu privire la procedura și termenele de înregistrare în registrul agricol de către capul gospodăriei sau de către administratorii PJ .

Modelele de declarație pentru completarea registrului agricol este pus la dispozitie cetătenilor la sediul primăriei. 

. Inscrierea datelor, completarea, ținerea la zi și centralizarea în Registrul Agricol se face în format electronic precum și a centralizării și transmiterii datelor către Registrul agricol national  (RAN).

Actele necesare pentru declararea/ actualizarea datelor la registru agricol: 

- Declarația pe proprie răspundere,

-Actul de identitate al tuturor membrilor familiei, certificate de naștere pentru copii minori care nu au împlinit varsta de 14 ani 

-Extras carte funciară aupra imobilului( casa de locuit și teren aferent) 

-Titluri de proprietate asupra terenurilor agricole pe care le detineti în proprietate, contacte de vanzarecumparare, succesiuni, mosteniri, contracte de intretinere sau orice acte care să ateste proprietatea.
 -Date cu privire la numarul de animale detinute, ( adeverinta de la medical veterinar cu nr de animale detinute pe specii)  

-Alte documente care  pot sta la baza declarării si completarii registrului agricol.
     La data de 31.12.2024, stadiul înscrierii datelor in registrul agricol este următorul: 1.TIP I - Persoane fizice cu domiciliul în comuna Ciumeghiu  – 2750 poziţii; 2.TIP II - Persoane fizice cu domiciliul în altă localitate-  285  poziţii; 3.TIP III-Persoane juridice cu sediul în localitate – 72  poziţii;4.TIP IV - Persoane juridice cu sediul în altă localitate – 92 poziţii.
 5. Suprafaţa totala teren înregistrată în registrul agricol : 10904  ha din care : - 9453  ha teren agricol din care : - 8289 ha arabil , 1017 ha păşuni, 145 ha fanete naturale,  1428 ha teren neagricol din care : - 278 ha pădure si alte terenuri cu vegetaţie forestiera - 186 ha drumuri - 582 ha curţi, construcţii - 85 ha terenuri degradate si neproductive – 297 ha ape si ape cu stuf 6. Animale : - bovine si bubaline – 1476  cap. - ovine – 10815 cap. - caprine – 165 cap. - porcine – 1947 cap. - păsări – 12425 cap. - cabaline - 10 cap. - familii de albine – 300 fam. .
 Stadiul înscrierilor în registrul agricol la nivelul comunei Ciumeghiu  este de 90%. 

Întocmit ,

Compartimentul agricol,
 Roxin Lucia 
